钦定古今图书集成/理学汇编/文学典/第119卷 > 《司马相如传赞》同前
## 钦定古今图书集成/理学汇编/文学典/第119卷 > 《司马相如传赞》同前

太史公曰：“《春秋》推见至隐，《易》本隐之以显。《大雅》言王
公大人而德逮黎庶，《小雅》讥小己之得失，其流及上。
所以言虽外殊，其合德一也。相如虽多虚辞滥说，然
其要归，引之节俭，此与《诗》之风谏何异？扬雄以为靡
丽之赋，劝百风一，犹驰骋郑、卫之声，曲终而奏《雅》，不
已亏乎！”余采其语可论者，著于篇。